XyloTron

Το XyloTron είναι φορητή συσκευή αναγνώρισης ξύλου, που δημιουργήθηκε με σκοπό να βοηθήσει στην ακριβή και την άμεση αναγνώριση ειδών στρογγυλής και πριστής ξυλείας, όπως και λοιπών προϊόντων της, στις πολυάριθμες χρήσεις και εφαρμογές του ξύλου και στο παγκόσμιο εμπόριο.

Αναπτύχθηκε το 2023 στις ΗΠΑ και συγκεκριμένα στο Εργαστήριο Δασικών Προϊόντων (Forest Products Laboratory) στην πόλη Μάντισον του Ουισκόνσιν από την ερευνητική ομάδα του επιστήμονα ξύλου και βοτανολόγου, Alex C. Wiedenhoeft. 

Αυτή η νέα συσκευή αξιοποιεί προηγμένο υλικό απεικόνισης όπως και σύγχρονο λογισμικό τεχνητής νοημοσύνης (AI) για να αναγνωρίζει με ακρίβεια τα εκατοντάδες διαφορετικά είδη ξύλου. Το σύστημα σχεδιάστηκε σε συνεργασία με ειδικούς του τομέα και ενσωματώνει εξατομικευμένα χαρακτηριστικά που προσαρμόζονται στη μικροσκοπική ταυτοποίηση των ειδών. 

Η ονομασία του είναι συνθετική και προέρχεται από το Xylo- (ξύλο, στα ελληνικά) και -Tron, που υπονοεί σύστημα μηχανικής όρασης (βλ. ηλεκτρονικής).

 Βασικές αρχές 
Το XyloTron χρησιμοποιεί επιστημονικά επιβεβαιωμένα μοντέλα ειδών ξύλου, τα οποία δημιουργήθηκαν από εικόνες υψηλής ανάλυσης και από πολλαπλά, εξακριβωμένης ταυτότητας δοκίμια ξύλου, που προσφέρθηκαν από διάφορους επιστημονικούς και βιομηχανικούς εταίρους. 

Τα μοντέλα αυτά στην ουσία επιτρέπουν στο πολύπλοκο σύστημα να παράξει ακριβή αποτελέσματα τόσο σε εργαστηριακό επίπεδο, όσο και σε εξωτερικούς χώρους (π.χ. λιμάνια, εμπορικά κέντρα, πριστήρια, δάση). Το υλικό απεικόνισης έχει σχεδιαστεί για να είναι φιλικό προς τον χρήστη, παράγοντας εξόχως υψηλής ποιότητας εικόνες για ανάλυση. 

Ένα από τα βασικά πλεονεκτήματα του XyloTron είναι η φορητότητά του και η ευελιξία που παρέχει, ώστε να λειτουργεί ανεξάρτητα από σύνδεση στο ίντερνετ, επιτρέποντας την άμεση αναγνώριση ειδών, ανεξάρτητα από τη δασική περιοχή προέλευσης του, ανά την υφήλιο.

Η συνεργασία, η οποία οδήγησε σε αυτή την εφεύρεση στον τομέα της επιστήμης ξύλου, ξεκίνησε στο αμερικανικό Εργαστήριο Δασικών Προϊόντων το 2018 από τον Alex C. Wiedenhoeft και τον John C. Hermanson, και αργότερα, ο ειδικός του Πανεπιστημίου Ουισκόνσιν Prabu Ravindran, συμμετείχε και συνέβαλε στη δημιουργία του.

 Πρακτική εφαρμογή 
Η αναγνώριση (ταυτοποίηση) της ξυλείας - που γίνεται έτσι γρήγορη και ακριβής σε σχέση με τις συμβατικές μεθόδους - είναι κρίσιμης σημασίας σήμερα για την πρόληψη της παράνομων προϊόντων ξύλου (βλ. παράνομες δασικές υλοτομίες) στις παγκόσμιες αλυσίδες εφοδιασμού. Η συσκευή XyloTron είναι οικονομικά φτηνή, φορητή, εύκολη στη χρήση, και άμεσα αξιοποιήσιμη, με ένα ηλεκτρονικό σύστημα αναγνώρισης των ειδών ξύλου (ιδίως των πολύτιμων και πανάκριβων ειδών, τροπικής προέλευσης) και έχει κατάλληλα σχεδιαστεί για να υποστηρίξει τους τελικούς του χρήστες (π.χ. κυβερνητικούς, εμπορικούς, επιστημονικούς φορείς και ιδιώτες) σε όλο τον κόσμο. Η δε αναγνώριση των ειδών ξυλείας επιτυγχάνεται, σε δευτερόλεπτα, με ποσοστό ακρίβειας περίπου 98-100%.  

Αυτή η σύγχρονη συσκευή επιτρέπει άμεση και αξιόπιστη ταυτοποίηση, συμβάλλοντας έτσι στην παγκόσμια προσπάθεια καταπολέμησης της μαφίας του ξύλου, της παράνομης ξυλείας που σήμερα λαμβάνει χώρα στην τροπική ζώνη του πλανήτη, αλλά και του παγκόσμιου εμπορίου, με την ανίχνευση και απόσυρση της μη νόμιμης και αειφορικά συλλεχθείας ξυλείας.https://www.frontiersin.org/journals/plant-science/articles/10.3389/fpls.2020.01015/full ‘’The XyloTron: Flexible, Open-Source, Image-Based Macroscopic Field Identification of Wood Products’’, by Prabu Ravindran et al.

 Δείτε επίσης 

 Επιστήμη ξύλου
 InsideWood

 Παραπομπές 

 Εξωτερικοί σύνδεσμοι 

 XyloTron
 Θέλετε να αναγνωρίσετε είδη ξύλου;
 Youtube.com
Κατηγορία:Ξύλο